CELEX: 62012TN0085
Language: el
Date: 2012-02-21 00:00:00
Title: Υπόθεση T-85/12: Προσφυγή της 21ης Φεβρουαρίου 2012 — Lilleborg κατά ΓΕΕΑ — Hardford (Pierre Robert)

21.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/31
            
         Προσφυγή της 21ης Φεβρουαρίου 2012 — Lilleborg κατά ΓΕΕΑ — Hardford (Pierre Robert)
   (Υπόθεση T-85/12)
   2012/C 118/52
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Lilleborg AS (Όσλο, Νορβηγία) (εκπρόσωποι: E. Ullberg και M. Plogell, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Hardford AB (Limhamn, Σουηδία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 7ης Δεκεμβρίου 2011 στην υπόθεση R 2462/2010-1 και συνακόλουθα να διατάξει το ΓΕΕΑ να αξιολογήσει τα αποδεικτικά στοιχεία ως προς την ύπαρξη, εγκυρότητα και έκταση του προγενέστερου σήματος που η προσφεύγουσα έχει καταθέσει,
            
         
               —
            
            
               επικουρικώς, να τροποποιήσει την απόφαση του πρώτου τμήματος προσφυγών με την απόφασή του και να απορρίψει την αίτηση καταχωρίσεως του κοινοτικού σήματος αριθ. 8541849 «Pierre Robert», και
            
         
               —
            
            
               να καταδικάσει το ΓΕΕΑ στα δικαστικά έξοδα, περιλαμβανομένων και των δικαστικών εξόδων στο πλαίσιο της διαδικασίας ενώπιον του τμήματος ανακοπών και του πρώτου τμήματος προσφυγών του ΓΕΕΑ.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σήμα «Pierre Robert», για προϊόντα και υπηρεσίες των κλάσεων 3, 5 και 44 — Αίτηση καταχωρίσεως κοινοτικού σήματος αριθ. 8541849
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο υπ’ αριθ. 164251 λεκτικό σουηδικό σήμα «PIERRE ROBERT», για προϊόντα της κλάσεως 3
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του κανόνα 50, παράγραφος 1, του κανονισμού 2868/95 της Επιτροπής και των άρθρων 76, 8 και 8, παράγραφος 2, στοιχείο γ', του κανονισμού 207/2009 του Συμβουλίου, καθόσον το τμήμα προσφυγών: i) παρέλειψε να ασκήσει το δικαίωμά του να εξετάσει τα πραγματικά περιστατικά αυτεπαγγέλτως και να λάβει υπόψη πραγματικά περιστατικά τα οποία είναι πιθανό να επηρεάσουν την έκβαση της ανακοπής· ii) υπέπεσε σε πλάνη περί το δίκαιο καθόσον δεν θεώρησε ότι το σήμα «PIERRE ROBERT» είναι ευρέως γνωστό· iii) παρέλειψε να λάβει υπόψη τα υποβληθέντα αποδεικτικά στοιχεία (Παράρτημα 1) που σχετίζονται με την άσκηση της ανακοπής· και iv) εσφαλμένως δεν δέχθηκε το πιστοποιητικό του σουηδικού Γραφείου Διπλωμάτων Ευρεσιτεχνίας που προσκομίστηκε πριν την έκδοση της αποφάσεως του τμήματος ανακοπών.